  Туспуктэм: vk.com (Мураками) Наталия Сильвестрова Ижкарын «Торговля Удмуртии» фестиваль ортче. Ужрадлэн берпуметӥ нуналаз, 22-тӥ пӧсьтолэзе, «Мураками» рок-группа карын улӥсьёсты но куноосты шулдыртоз. Со сярысь кар администрацилэн пресс-службаез ивортӥз. Куноосты 10 часын «Мой Порт» вузкаронъя центрлэн площадкаяз возьмалозы. Фестиваль улсын пӧртэм сиён-юонъёсын, арбериосын вукарон инты радъяськоз, мылкыд карисьёс мастер-классъёсы пыриськыны быгатозы, шеф-поваръёс пӧраськонын нюръяськозы, бар-шоу ортчоз, нылпиослы аттракционъёс ужалозы. Озьы ик «Лучшее предприятие торговли и общественного питания» вожвылъяськонын вормисьёсты но вузкарон но сюдон удысъёсысь усточиосты данъялозы. Мылкыд карисьёс ӵыжы-выжыоссэс но матысь адямиоссэс aitova_snn@mpt.udmr.ru электрон почтатӥ 1200х600 открытка келяса праздникен ӟечкыланы быгатозы. «Мураками» группалэн концертэз 18 часын кутскоз. Туспуктэм: artweeks.ru Тегъёс: фестиваль вузкарон крезьгур Ижкар Удмуртия  